
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 445 

25 Φεβρουάριου 2013 


ΑΠΟΦΑΣΕΙ Σ 

Αριθμ. απόφ. 552Λ/ΙΙ/2012* 

Λήψη απόψασης επί της προηγούμενης γνωστοποίησης, 
σύμφωνα με το άρθρο 6 παρ. 1 του Ν. 3959/2011, όπως 
ισχύει, της αύξησης από 34% σε 51% της συμμετο¬ 
χής της εταιρείας ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙ¬ 
ΡΕΙΑ ΓΕΝΙΚΟΥ ΕΜΠΟΡΙΟΥ στο μετοχικό κεφάλαιο της 
επιχείρησης με την επωνυμία «ΟΚ ΑΝΥΤΙΜΕ ΜΑΒΚΕΤ 
ΑΝΩΝΥΜΗ ΠΡΟΜΗΘΕΥΤΙΚΗ ΕΤΑΙΡΕΙΑ»». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην Αίθουσα Συνεδριάσεων του 1ου ορό¬ 
φου του κτιρίου των γραφείων της, επί της οδού Κότσικα 
ΙΑ, Αθήνα, την 7η Δεκεμβρίου 2012, ημέρα Παρασκευή και 
ώρα 14:00, με την εξής σύνθεση: 

Πρόεδρος: Δημήτριος Κυριτσάκης. 

Αντιπρόεδρος: Δημήτριος Λουκάς. 

Μέλη: Ιωάννης Μπιτούνης, 

Εμμανουέλα Τρούλη (Εισηγήτρια), 

Βικτωρία Μερτικοπούλου, 

Δημήτριος Δανηλάτος και 
Χρυσοβαλάντου - Βασιλική Μήλλιου, λόγω κω¬ 
λύματος του τακτικού μέλους Ιωάννη Αυγερινού. 

Γραμματέας: Ευαγγελία Ρουμπή. 

Θέμα της συνεδρίασης: Λήψη απόφασης επί της προη¬ 
γούμενης γνωστοποίησης, σύμφωνα με το άρθρο 6 παρ. 
1 του Ν. 3959/2011, όπως ισχύει, της αύξησης από 34% 
σε 51% της συμμετοχής της εταιρείας ΜΑΡΙΝΟΠΟΥΛΟΣ 
ΑΝΩΝΥΜΗ ΕΤΑΙΡΕΙΑ ΓΕΝΙΚΟΥ ΕΜΠΟΡΙΟΥ στο μετοχικό 
κεφάλαιο της επιχείρησης με την επωνυμία «ΟΚ ΑΝΥΤΙΜΕ 
ΜΑΒΚΕΤ ΑΝΩΝΥΜΗ ΠΡΟΜΗΘΕΥΤΙΚΗ ΕΤΑΙΡΕΙΑ»». 

Στη αρχή της συζήτησης, ο Πρόεδρος έδωσε το λόγο 
στην αρμόδια Εισηγήτρια, Εμμανουέλα Τρούλη, η οποία 
ανέπτυξε συνοπτικά την υπ’ αριθ. οικ. 9684/6.12.2012 Έκ¬ 
θεσή της και πρότεινε για τους λόγους που αναφέρονται 
αναλυτικά σε αυτή, την έγκριση της γνωστοποιηθείσας, 
βάσει του άρθρου 6 παρ. 1 του Ν. 3959/2011, όπως ισχύει, 
συγκέντρωσης μέ σω της αύξησης της συμμετοχής της 

* Από την παρούσα απόφαση έχουν παραλειφθεί, σύμφωνα με το 
άρθρο 28 παρ. 8 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 54 Β'/16.1.2013), τα στοιχεία εκείνα, τα 
οποία κρίθηκε ότι αποτελούν επιχειρηματικό απόρρητο. Στη θέση των 
στοιχείων που έχουν παραλειφθεί υπάρχει η ένδειξη [...]. Όπου ήταν δυ¬ 
νατό τα στοιχεία που παραλείφθηκαν αντικαταστάθηκαν με ενδεικτικά 
ποσά και αριθμούς ή με γενικές περιγραφές (εντός [...]). 


εταιρείας ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΕΙΑ ΓΕΝΙΚΟΥ 
ΕΜΠΟΡΙΟΥ στο μετοχικό κεφάλαιο της επιχείρησης με 
την επωνυμία ΟΚ ΑΝΥΤΙΜΕ ΜΑΒΚΕΤ ΑΝΩΝΥΜΗ ΠΡΟ¬ 
ΜΗΘΕΥΤΙΚΗ ΕΤΑΙΡΕΙΑ από 34% σε 51%, σύμφωνα με τα 
προβλεπόμενα στο άρθρο 8 παρ. 3 του ίδιου νόμου, δε¬ 
δομένου ότι η εν λόγω συγκέντρωση δεν φαίνεται να έχει 
τη δυνατότητα να περιορίσει σημαντικά τον ανταγωνισμό 
στις σχετικές αγορές. 

Με την ολοκλήρωση της ανάπτυξης της εισήγησης, η 
Επιτροπή προχώρησε σε διάσκεψη επί της ως άνω υπό¬ 
θεσης με τη συμμετοχή της Εισηγήτριας Εμμανουέλας 
Τρούλη, η οποία δεν έλαβε μέρος στην ψηφοφορία, και 
αφού έλαβε υπόψη της τηνΈκθεση της εν λόγω Εισηγή- 
τριας, τα στοιχεία του φακέλου της κρινόμενης υπόθεσης 
και το ισχύον νομικό πλαίσιο, 

ΣΚΕΦΘΗΚΕ ΩΣ ΕΞΗΣ 

I Η ΓΝΩΣΤΟΠΟΙΗΘΕΙΣΑ ΠΡΑΞΗ 

1. Στις 25 Σεπτεμβρίου 2012 υποβλήθηκε στη Γ ενική Δι¬ 
εύθυνση Ανταγωνισμού (εφεξής Γ.Δ.Α.), σύμφωνα με το 
άρθρο 6 παρ. 1 του Ν. 3959/2011, όπως ισχύει, γνωστο¬ 
ποίηση (υπ’ αριθ. 7376) σχετικά με την αύξηση από 34% 
σε 51% της συμμετοχής της εταιρείας ΜΑΡΙΝΟΠΟΥΛΟΣ 
ΑΝΩΝΥΜΗ ΕΤΑΙΡΕΙΑ ΓΕΝΙΚΟΥ ΕΜΠΟΡΙΟΥ (εφεξής ΜΑΡΙ- 
ΝΟΠΟΥΛΟΣ) στο μετοχικό κεφάλαιο της εταιρείας ΟΚ 
ΑΝΥΤΙΜΕ ΜΑΒΚΕΤ ΑΝΩΝΥΜΗ ΠΡΟΜΗΘΕΥΤΙΚΗ ΕΤΑΙΡΕΙΑ 
(εφεξής ΟΚ ΑΝΥΤΙΜΕ ΜΑΒΚΕΤ). 

2. Προσκομίσθηκε το νόμιμο παράβολο, καθώς και τα 
φύλλα των εφημερίδων «ΕΣΤΙΑ» και «ΕΞΠΡΕΣ» της 2.10.2012, 
στις οποίες και δημοσιεύτηκε, σύμφωνα με τα προβλεπό¬ 
μενα στο άρθρο 6 παρ. 6 του Ν. 3959/2011, όπως ισχύει. 
Επίσης, το κείμενο της εν λόγω δημοσίευσης, αναρτήθηκε 
στις 3.10.2012 στο δικτυακό τόπο της Επιτροπής Ανταγω¬ 
νισμού, κατ’ εφαρμογή της παρ. 6 του άρθρου 6, του ως 
άνω νόμου. 

3. Εν συνεχεία, την 1η Οκτωβρίου 2012, η ΜΑΡΙΝΟΠΟΥ- 
ΛΟΣ και οι [...] (εφεξής τα γνωστοποιούντο μέρη ή μέρη) 
προσκόμισαν στη Γ.Δ.Α. την υπ’ αριθ. 7567 ορθή επανά¬ 
ληψη της υπ’ αριθ. 7376/25.9.2012 γνωστοποίησης συγκέ¬ 
ντρωσης, έχοντας τροποποιήσει την ως άνω γνωστοποί¬ 
ηση ως προς το καθεστώς ιδιοκτησίας και ελέγχου της 
εταιρείας ΟΚ ΑΝΥΤΙΜΕ ΜΑΒΚΕΤ. 

4. Προκειμένου να καταστεί δυνατή η εξέταση της υπό¬ 
θεσης και λόγω ελλείψεων στα υποβληθέντα στοιχεία, η 
Γ.Δ.Α. απέστειλε επιστολές για παροχή πρόσθετων και 
διευκρινιστικών στοιχείων, κατά τα προβλεπόμενα στο 

άρθρο 8 παρ. 11 του Ν. 3959/2011, όπως ισχύει. Η εταιρεία 
ΜΑΡΙΝΟΠΟΥΛΟΣ απέστειλε το σύνολο των αιτηθέντων 
στοιχείων τμηματικά έως και τις 5.12.2012. 

5. Κατά την εξέταση της γνωστοποιηθείσας πράξης 
προέκυψε ότι συνιστά συγκέντρωση επιχειρήσεων κατά 
τα οριζόμενα στο άρθρο 5 παρ. 2β του Ν. 3959/2011, όπως 
ισχύει, εμπίπτουσα στον προληπτικό έλεγχο του άρθρου 
6 του ανωτέρω νόμου, καθόσον πληροί τα κριτήρια υπα¬ 
γωγής της παραγράφου 1 αυτού. Το έτος 2011 ο κύκλος 
εργασιών των συμμετεχουσών στην υπό κρίση συγκέ¬ 
ντρωση επιχειρήσεων ξεπέρασε τα 150.000.000 ευρώ 
στην παγκόσμια αγορά και ο κύκλος εργασιών δύο εξ 
αυτών (και συγκεκριμένα της ΜΑΡΙΝΟΠΟΥΛΟΣ και της 
ΟΚ ΑΝΥΤΙΜΕ ΜΑΡΚΕΤ) ξεπέρασε τα 15.000.000 ευρώ στην 
ελληνική αγορά. 

6. Ειδικότερα, σύμφωνα με τα προσκομισθέντα στοιχεία, 
η γνωστοποιηθείσα πράξη έλαβε χώρα δυνάμει της από 

18.9.2012 Συμφωνίας Μετόχων, όπως τροποποιήθηκε και 
ισχύει, η οποία συνήφθη μεταξύ αφενός της ΜΑΡΙΝΟ- 
ΠΟΥΛΟΣ και αφετέρου των (α) [...], (β) [...] και (γ) [...] και 
δυνάμει της από 18.9.2012 έκτακτης Γενικής Συνέλευσης 
των μετόχων της εταιρείας ΟΚ ΑΝΥΤΙΜΕ ΜΑΡΚΕΤ. 

7. Σύμφωνα με τα αναφερόμενα στην υπ’ αριθ. 8462/ 

29.10.2012 επιστολή της ΜΑΡΙΝΟΠΟΥΛΟΣ προκύπτει ότι 
προ της σύναψης της από 18.9.2012 Συμφωνίας Μετόχων 
και των αποφάσεων της από 18.9.2012 έκτακτης Γ ενικής 
Συνέλευσης των Μετόχων της εταιρείας ΟΚ ΑΝΥΤΙΜΕ 
ΜΑΡΚΕΤ, ο έλεγχος της εν λόγω εταιρείας ασκείτο απο¬ 
κλειστικά από την οικογένεια Ξυνού ως ακολούθως: 

Πρόεδρος και Διευθύνουσα Σύμβουλος του Δ.Σ. της εν 
λόγω εταιρείας ήταν η [...], η οποία επιπρόσθετα κατείχε 
[...] μετοχές της εταιρείας (ήτοι είχε ποσοστό συμμετοχής 
[...] επί του καταβεβλημένου μετοχικού κεφαλαίου της 
εταιρείας), Αντιπρόεδρος του Δ.Σ. ήταν ο [...] (σύζυγος 
της [...]), ο οποίος κατείχε [...] μετοχές της εταιρείας (ήτοι 
ποσοστό συμμετοχής [...] επί του μετοχικού κεφαλαίου) 
και μέλος του Δ.Σ. ήταν η [...] (μητέρα της [...]), η οποία 
τυγχάνει και σύζυγος του κου [...], έτερου μετόχου της 
ως άνω εταιρείας και κατόχου [...] μετοχών (ήτοι ποσο¬ 
στού συμμετοχής [...] επί του μετοχικού κεφαλαίου της 
εταιρείας). 

8. Ως εκ τούτου, συνάγεται αφενός ότι η εταιρεία δι- 
οικείτο από τριμελές Διοικητικό Συμβούλιο, αποτελούμε - 
νο από την οικογένεια Ξυνού με νόμιμη εκπρόσωπο της 
εταιρείας την Πρόεδρο και Διευθύνουσα Σύμβουλο, [...], 
αφετέρου ότι η οικογένεια Ξυνού ήτοι οι [...], ήταν απο¬ 
κλειστικοί κύριοι και νομείς [...] μετοχών της εταιρείας ΟΚ 
ΑΝΥΤΙΜΕ ΜΑΡΚΕΤ, το οποίο αντιστοιχεί σε ποσοστό [...] 
επί του καταβεβλημένου μετοχικού της κεφαλαίου. Επι¬ 
πρόσθετα, η εταιρεία ΜΑΡΙΝΟΠΟΥΛΟΣ κατείχε [...] μετο¬ 
χές της εταιρείας ΟΚ ΑΝΥΤΙΜΕ ΜΑΡΚΕΤ, ήτοι συμμετείχε 
μειοψηφικά και δη με ποσοστό [...] στο μετοχικό κεφάλαιο 
της εν λόγω εταιρείας. 

9. Επιπρόσθετα, σύμφωνα με το προοίμιο της από 

18.9.2012 Συμφωνίας Μετόχων, οι συμβαλλόμενοι επιθυ¬ 
μούν και έχουν αμοιβαία αποφασίσει όπως αυξηθεί το 
μετοχικό κεφάλαιο της εταιρείας ΟΚ ΑΝΥΤΙΜΕ ΜΑΡΚΕΤ 
[...]. Στην αύξηση του μετοχικού κεφαλαίου θα συμμετάσχει 
[...], με αποτέλεσμα η ΜΑΡΙΝΟΠΟΥΛΟΣ (μετά την ως άνω 
αύξηση) να καταστεί πλέον απόλυτη και αδιαφιλονίκητη 
κυρία, νομέας και κάτοχος συνολικά [...] κοινών ονομα¬ 
στικών μετοχών της εταιρείας ΟΚ ΑΝΥΤΙΜΕ ΜΑΡΚΕΤ 
ονομαστικής αξίας [...] € η κάθε μία, που θα αντιπροσω¬ 
πεύουν ποσοστό [...] επί του καταβεβλημένου μετοχικού 
κεφαλαίου της εταιρείας, της οποίας το συνολικό κατα¬ 


βεβλημένο μετοχικό κεφάλαιο θα ανέλθει πλέον σε [...] 
€, διαιρούμενο σε [...] ονομαστικές μετοχές, ονομαστικής 
αξίας [...] € έκαστη. Η Συμφωνία Μετόχων τίθεται σε ισχύ 
[...], ενώ θα λύεται αυτοδίκαια σε περίπτωση που [...]. Μετά 
την παρέλευση των [...] ισχύος της Συμφωνίας, [...], η εν 
λόγω συμφωνία δύναται να ανανεωθεί [...]. 

10. Κατόπιν της ανωτέρω αύξησης του μετοχικού κε¬ 
φαλαίου της εταιρείας ΟΚ ΑΝΥΤΙΜΕ ΜΑΡΚΕΤ, η μετοχική 
σύνθεση της εταιρείας θα διαμορφωθεί ως ακολούθως: 


Πίνακας 1: Μετοχική σύνθεση της εταιρείας ΟΚ 
ΑΝΥΤΙΜΕ ΜΑΡΚΕΤ μετά την αύξηση του μετοχικού 
της κεφαλαίου 

Μέτοχος 

Αριθμός 

Μετοχών 

Ποσοστό 

συμμετοχής 

ΜΑΡΙΝΟΠΟΥΛΟΣ 

[...] 

[...] 

[...] 

[...] 

[...] 

[...] 

[...] 

[...] 

[...] 

[...] 

[...] 


11. Η Συμφωνία Μετόχων τελεί υπό τη διαλυτική αίρε¬ 
ση της εγκρίσεως του Καταστατικού της εταιρείας από 
την αρμόδια Νομαρχία (όπου αυτή απαιτείται), καθώς 
και τη δημοσίευση σχετικής περίληψης στο Φύλλο της 
Κυβέρνησης (ΦΕΚ). Με την από 15.10.2012 έκτακτη Γενική 
Συνέλευση αποφασίστηκε, μεταξύ άλλων, η «Τροποποίη¬ 
ση - συμπλήρωση απόφασης της από 18.09.2012 έκτακτης 
Γ ενικής Συνέλευσης των μετόχων της Εταιρείας» και συ¬ 
γκεκριμένα ότι [...]. 

12. Σύμφωνα με τα γνωστοποιηθέντα στοιχεία, μετά 
την ολοκλήρωση της υπό κρίση πράξης η εταιρεία ΟΚ 
ΑΝΥΤΙΜΕ ΜΑΡΚΕΤ θα διοικείται από [...]μελές Διοικητικό 
Συμβούλιο [...] εξαετή [...]. Η ΜΑΡΙΝΟΠΟΥΛΟΣ θα δικαιού¬ 
ται να διορίζει ή/και να ανακαλεί ελεύθερα και κατά την 
απόλυτη κρίση της [...] του Διοικητικού Συμβουλίου, ενώ 
οι Λοιποί Μέτοχοι θα δικαιούνται να διορίζουν ή/και να 
ανακαλούν [...] του Διοικητικού Συμβουλίου, στους οποίους 
συμπεριλαμβάνεται και [...]. Επιπρόσθετα, η ΜΑΡΙΝΟΠΟΥ- 
ΛΟΣ θα δικαιούται να [...]. 

13. Επιπλέον, τα μέρη δεσμεύθηκαν ότι το εκλεγμένο 
από αυτούς κατά τα ανωτέρω Διοικητικό Συμβούλιο θα 
συγκροτηθεί σε σώμα κατά τρόπο, ώστε [...]. 

14. Ειδικότερα, η ανωτέρω Πρόεδρος και Διευθύνουσα 
Σύμβουλος της εταιρείας ΟΚ ΑΝΥΤΙΜΕ ΜΑΡΚΕΤ, [...], θα 
δύναται να δεσμεύει και να εκπροσωπεί την εταιρεία 
έναντι τρίτων, καθώς επίσης και να ασκεί την καθημερινή 
διαχείριση των υποθέσεων της εταιρείας [...]. 

15. Όσον αφορά σε οικονομικές συναλλαγές [...] θα απο¬ 
φασίζει και θα δεσμεύει την εταιρεία [...]. Οσον αφορά 
στη λήψη αποφάσεων επί των κατωτέρω αναφερομένων 
θεμάτων: [...] θα απαιτείται απόφαση με [...]. 

16. Αναφορικά με τα λοιπά θέματα διαχείρισης και διοί¬ 
κησης των εταιρικών υποθέσεων, οι αποφάσεις θα λαμ- 
βάνονται αποκλειστικά από [...]. 

II ΤΑ ΣΥΜΜΕΤΕΧΟΝΤΑ ΜΕΡΗ 

11.1 ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΙΑ ΓΕΝΙΚΟΥ ΕΜΠΟ¬ 
ΡΙΟΥ 

17. Η εταιρεία ΜΑΡΙΝΟΠΟΥΛΟΣ ιδρύθηκε στην Ελλάδα 
το 2002 και δραστηριοποιείται κυρίως στην ανάπτυξη και 
στη λιανική πώληση τροφίμων και λοιπών καταναλωτικών 
προϊόντων μέσω σουπερμάρκετ, υπερμάρκετ και παντο¬ 
πωλείων υπό το σήμα Οβιτθίουι·. 

18. Στις 27 Ιουνίου 2012, οι εταιρίες ΜαπηορουΙοε ΗοΙόίπρ 
δαιΐ και Αδελφοί Μαρινόπουλοι Συμμετοχών και Διοίκη¬ 
σης Επιχειρήσεων Ανώνυμος Εταιρεία γνωστοποίησαν 

στη Γ.Δ.Α. την απόκτηση του αποκλειστικού ελέγχου της 
επιχείρησης «Καριρούρ - Μαρινόπουλος Ανώνυμη Εταιρεία 
Γενικού Εμπορίου, Εκμεταλλεύσεως Εμπορικών Εγκατα¬ 
στάσεων και Επιχειρήσεων» από την ΜαπηορουΙοε ΗοΙάίπρ 
8αΗ ή/και οποιαδήποτε άλλη εταιρεία υπό τον έλεγχό 
της, η οποία θα οριζόταν κατά την ημερομηνία πραγ¬ 
ματοποίησης της γνωστοποιούμενης συναλλαγής. Η εν 
λόγω συγκέντρωση εγκρίθηκε από την Επιτροπή σας στις 
26.7.2012 (αριθ. απόφασης 544Λ/ΙΙ/2012). 

19. Την 7.9.2012 καταχωρήθηκε στο Μητρώο Ανωνύμων 
Εταιριών η τροποποίηση του καταστατικού της εταιρεί¬ 
ας «Καρφούρ - Μαρινόπουλος Ανώνυμη Εταιρία Γενικού 
Εμπορίου, Εκμεταλλεύσεως Εμπορικών Εγκαταστάσεων 
και Επιχειρήσεων». Σύμφωνα με το άρθρο 1 του τροπο¬ 
ποιημένου καταστατικού συνιστάται Ανώνυμη Εταιρεία 
με την επωνυμία «ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΕΙΑ 
ΓΕΝΙΚΟΥ ΕΜΠΟΡΙΟΥ» και το διακριτικό τίτλο «ΜΑΡΙΝΟ- 
ΠΟΥΛΟΣ Α.Ε.» και σύμφωνα με το άρθρο 5 πραγματοποι¬ 
ήθηκε αύξηση του μετοχικού κεφαλαίου της εταιρείας 
ΜΑΡΙΝΟΠΟΥΛΟΣ, κατά ποσό [...] €, οι οποίες αναλήφθηκαν 
αποκλειστικά από τη [...]. 

20. Η εταιρεία [...] παραιτήθηκε κατά την ως άνω αποφα- 
σισθείσα αύξηση μετοχικού κεφαλαίου του δικαιώματος 
προτίμησής της υπέρ της [...]. Κατόπιν των ανωτέρω, το 
ποσοστό συμμετοχής της εταιρείας [...] στο μετοχικό κε¬ 
φάλαιο της ΜΑΡΙΝΟΠΟΥΛΟΣ ανέρχεται σε ποσοστό [...] 
και της εταιρείας [...] σε ποσοστό [...]. 

21. Οι εταιρίες που ελέγχονται από ή στις οποίες συμ¬ 
μετέχει η ΜΑΡΙΝΟΠΟΥΛΟΣ και δραστηριοποιούνται στην 
ελληνική επικράτεια, κατά τον προ της γνωστοποίησης 
χρόνο, είναι οι εξής: 

α) Η εταιρεία ΕΧΡΗΕ38 Μ Α.Ε. (πρώην ϋΙΑ ΗοΙΙβε Α.Ε.), 
β) Οι εταιρίες Σούπερ Μάρκετ Πειράίκόν Α.Ε. (συμμετοχή 
[...] της ΜΑΡΙΝΟΠΟΥΛΟΣ) και Σούπερ Μάρκετ Ξυνός Α.Ε. 
(συμμετοχή [...] της ΜΑΡΙΝΟΠΟΥΛΟΣ), οι οποίες δραστη¬ 
ριοποιούνται στη λιανική πώληση ειδών σούπερ μάρκετ 
στην Ελλάδα υπό το σήμα ΟβποίουΓ. 

γ) Η εταιρεία Κοινωνικό Παντοπωλείο (της οποίας το 
μετοχικό κεφάλαιο ανήκει κατά ποσοστό [...] στη ΜΑΡΙ- 
ΝΟΠΟΥΛΟΣ και [...] στη Σούπερ Μάρκετ Ξυνός Α.Ε.), η 
οποία αποτελεί μια αστική μη κερδοσκοπική εταιρεία, 
και η οποία πωλεί προϊόντα σούπερ μάρκετ σε άτομα με 
οικονομική ανάγκη και δεν χρησιμοποιεί το σήμα ΟβποίουΓ. 

δ) Η Οθάιί Μ (συμμετοχή [...] της ΜΑΡΙΝΟΠΟΥΛΟΣ), η 
οποία δραστηριοποιείται, κυρίως, στην έκδοση πιστωτι¬ 
κών καρτών στους καταναλωτές. 

ε) Η ΟΚ ΑΝΥΤΙΜΕ ΜΑΡΚΕΤ (μειοψηφική συμμετοχή 
ύψους [...] της ΜΑΡΙΝΟΠΟΥΛΟΣ, χωρίς δικαίωμα ελέγχου 
οιασδήποτε μορφής), η οποία δραστηριοποιείται στην 
αγορά λιανικής πώλησης καταναλωτικών αγαθών πρώτης 
ανάγκης. 

22. Επιπρόσθετα, η ΜΑΡΙΝΟΠΟΥΛΟΣ συμμετέχει στις 
εταιρίες: 

α) ΟβποίουΓ ΜβπηορουΙοε ΒβΙΚβηε Β\/, η οποία, μέσω 
θυγατρικών, έχει ανοίξει υπερμάρκετ και σουπερμάρκετ 
υπό το σήμα ΟβποίουΓ στην Αλβανία και στη Βουλγαρία, 
β) Ουοάο ΗοΙάίηρ ϋηηΐίβά και 

γ) Οίιηε Οαεά βηά Οβπγ ϋηηΐίθά, η οποία είναι [...]. Οι δύο 
τελευταίες δραστηριοποιούνται μόνο στην Κύπρο. 

Το δίκτυο πωλήσεων της ΜΑΡΙΝΟΠΟΥΛΟΣ περιλαμβάνει 
[...] καταστήματα λιανικής πώλησης στην ελληνική επικρά¬ 
τεια. Αναλυτικά, ο τύπος των καταστημάτων, τα σήματα 
που χρησιμοποιούνται, καθώς και το καθεστώς ιδιοκτη¬ 
σίας τους απεικονίζονται στον πίνακα που ακολουθεί: 


Πίνακας 2: Καταστήματα λιανικής πώλησης της 
ΜΑΡΙΝΟΠΟΥΛΟΣ 

Τύπος 

Σήμα 

Καθεστώς 

Ιδιοκτησίας 

Αριθμός 

Υπερμάρκετ 

ΟβποίουΓ 

Ιδιόκτητα 

[...] 

Σούπερ 

Μάρκετ 

ΟβποίουΓ 

ΜβπηορουΙοε 

Ιδιόκτητα 

[...] 

Δικαιόχρηση 

(ίΓβηοίιίεο) 

[...] 

Καταστήματα 
γειτονιάς ή 
Παντοπωλεία 

ΟβποίουΓ 

ΕχρΓβεε 

Ιδιόκτητα 

[...] 

Δικαιόχρηση 

(ίΓβηοάίεο) 

[...] 

δπιίΐο 

Δικαιόχρηση 

(ίΓβηοάίεο) 

[...] 

Σύνολο 

[...] 


Πηγή: Η εταιρεία ΜΑΡΙΝΟΠΟΥΛΟΣ 

24. Η εταιρεία ΜΑΡΙΝΟΠΟΥΛΟΣ εκτός από την αγορά 
λιανικής πώλησης ειδών σούπερ μάρκετ, δραστηριοποιεί¬ 
ται στην ελληνική επικράτεια και στις ακόλουθες αγορές: 

α) στην αγορά καταναλωτικής πίστης, στην οποία, όπως 
προαναφέρθηκε, δραστηριοποιείται η ΜΑΡΙΝΟΠΟΥΛΟΣ 
μέσω της κατά [...] θυγατρικής της εταιρείας ΟΓθάίί Μ, 

β) στην αγορά χονδρικών πωλήσεων ειδών σούπερ μάρ¬ 
κετ προς τρίτους, μη συμπεριλαμβανομένων των προ¬ 
μηθειών της ΜΑΡΙΝΟΠΟΥΛΟΣ προς τις θυγατρικές της 
εταιρίες και τους δικαιοδόχους της και 

γ) στην αγορά λιανικής πώλησης καυσίμων. 

11.2 Οι [...] 

25. Οι [...], κατά δήλωσή τους δεν συμμετέχουν ούτε 
ελέγχουν άλλες επιχειρήσεις συναφούς αντικειμένου με 
την εταιρεία ΟΚ ΑΝΥΤΙΜΕ ΜΑΡΚΕΤ (ήτοι της λιανικής πώ¬ 
λησης τροφίμων και ειδών καθημερινής χρήσης), οι οποίες 
δραστηριοποιούνται στην ελληνική επικράτεια πλην της 
[...], η οποία συμμετέχει με ποσοστό [...] στις εταιρείες [...]. 

11.3 ΟΚ ΑΝΥΤΙΜΕ ΜΑΡΚΕΤ ΑΝΩΝΥΜΗ ΠΡΟΜΗΘΕΥΤΙΚΗ 
ΕΤΑΙΡΙΑ 

26. Η εταιρεία ΟΚ ΑΝΥΤΙΜΕ ΜΑΡΚΕΤ δραστηριοποιείται 
στην αγορά λιανικής πώλησης τροφίμων και ειδών κα¬ 
θημερινής χρήσης (ειδών σούπερ μάρκετ) μέσω μικρών 
τοπικών καταστημάτων διευρυμένου ωραρίου. 

27. Η σύνθεση του Διοικητικού Συμβουλίου της εταιρείας 
ΟΚ ΑΝΥΤΙΜΕ ΜΑΡΚΕΤ του οποίου η θητεία προβλεπόταν 
ως τριετής (και συγκεκριμένα από την 30.6.2010 μέχρι την 
30.6.2013, βλ. σχετικό ΦΕΚ 10983/22.9.2010, τεύχος ΑΕ και 
ΕΠΕ) πριν την από 18.9.2012 έκτακτη Γενική Συνέλευση 
των μετόχων της, είχε ως εξής: 

• Δέσποινα Ξυνού, Πρόεδρος και Διευθύνουσα Σύμβουλος 

• Κωνσταντίνος Κορκιδάκης, Αντιπρόεδρος 

• Ευφροσύνη Ξυνού, Μέλος 

28. Η μετοχική σύνθεση της εταιρείας ΟΚ ΑΝΥΤΙΜΕ 
ΜΑΡΚΕΤ είχε προ της γνωστοποιηθείσας πράξης ως εξής: 


Πίνακας 3: Μετοχική σύνθεση της εταιρείας 

ΟΚ ΑΝΥΤΙΜΕ ΜΑΡΚΕΤ 

Μέτοχος 

Αριθμός 

Μετοχών 

Ποσοστό 

συμμετοχής 

ΜΑΡΙΝΟΠΟΥΛΟΣ 

[...] 

[...] 

[...] 

[...] 

[...] 

[...] 

[...] 

[...] 

[...] 

[...] 

[...] 


29. Τα καταστήματα λιανικής πώλησης της εταιρείας ΟΚ 
ΑΝΥΤΙΜΕ ΜΑΡΚΕΤ ανήκουν στην κατηγορία των παντοπω- 























9196 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λείων και των καταστημάτων γαλακτοκομικών προϊόντων, 
υπό το σήμα «ΟΚ! βπγΐίηηθ... ηηαι^θΐε». Το δίκτυο πωλήσε- 
ων της εταιρείας περιλαμβάνει 94 καταστήματα εκ των 
οποίων τα [...] αποτελούν καταστήματα υπό καθεστώς 
δικαιόχρησης (ίΓβηοΙιίεθ), ενώ τα [...] αποτελούν εταιρικά 
καταστήματα με συμμετοχή της ΟΚ ΑΝΥΤΙΜΕ ΜΑΡΚΕΤ. 

Ειδικότερα, η εν λόγω εταιρεία δραστηριοποιείται με 
90 καταστήματα στο Ν. Αττικής (55 στην Αθήνα, 10 στον 
Πειραιά, 10 στη Β. Αττική, 5 στη Δ. Αττική και 10 στη 
Ν. Αττική), 3 καταστήματα στο Ν. Θεσσαλονίκης (2 στο 
Δήμο Θεσσαλονίκης και ένα στο Δήμο Καλαμαριάς) και 
1 κατάστημα στην πόλη της Μυτιλήνης. 

11.4 Κύκλοι εργασιών των μερών 

30. Ο κύκλος εργασιών των μερών ΜΑΡΙΝΟΠΟΥΛΟΣ, ΟΚ 
ΑΝΥΤΙΜΕ ΜΑΡΚΕΤ και [...] (κύκλος εργασιών του φυσικού 
προσώπου [...] από τη συμμετοχή της κατά [...] στις εταιρίες 
[...], οι οποίες δραστηριοποιούνται στην αγορά λιανικής 
πώλησης τροφίμων και ειδών καθημερινής χρήσης) για το 
οικονομικό έτος 2011, στην ελληνική και παγκόσμια αγορά, 
κατά δήλωση των γνωστοποιούντων μερών, σύμφωνα με 
τα προβλεπόμενα στο άρθρο 10 του Ν. 3959/2011, όπως 
ισχύει, είχε ως εξής: 


Πίνακας 4: Κύκλοι εργασιών έτους 2011 (σε ευρώ) 

Εταιρείες 

Παγκόσμια 

αγορά 

Ελληνική 

αγορά 

ΜΑΡΙΝΟΠΟΥΛΟΣ 

[...] 

[...] 

[...] 

[...] 

[...] 

ΟΚ ΑΝΥΤΙΜΕ ΜΑΡΚΕΤ 

[...] 

[...] 

Σύνολο 

[...] 

[...] 


Πηγή: Γνωστοποιούντο μέρη 

31. Συνεπώς, όπως αναφέρθηκε και παραπάνω, η υπό 
κρίση συγκέντρωση υπόκειται υποχρεωτικά σε προηγού¬ 
μενη γνωστοποίηση κατά τα οριζόμενα στο άρθρο 5 παρ. 
2β του Ν. 3959/2011, όπως ισχύει, εμπίπτουσα στον προλη¬ 
πτικό έλεγχο του άρθρου 6 του ανωτέρω νόμου, καθόσον 
πληροί τα κριτήρια υπαγωγής της παραγράφου 1 αυτού. 

III. ΣΧΕΤΙΚΕΣ ΚΑΙ ΕΠΗΡΕΑΖΟΜΕΝΕΣ ΑΓΟΡΕΣ - ΜΕΓΕΘΟΣ 
ΚΑΙ ΜΕΡΙΔΙΑ ΑΓΟΡΩΝ 

111.1 Σχετική Αγορά Προϊόντος 

32. Η εταιρεία ΜΑΡΙΝΟΠΟΥΛΟΣ εκτός από την αγορά 
λιανικής πώλησης ειδών σούπερ μάρκετ, δραστηριοποιεί¬ 
ται στην ελληνική επικράτεια και στις ακόλουθες αγορές: 

α) στην αγορά καταναλωτικής πίστης, στην οποία δρα¬ 
στηριοποιείται η ΜΑΡΙΝΟΠΟΥΛΟΣ μέσω της κατά [...] θυ¬ 
γατρικής της εταιρείας Οι-βάϋ Μ, 

β) στην αγορά χονδρικών πωλήσεων ειδών σούπερ μάρ¬ 
κετ προς τρίτους, μη συμπεριλαμβανομένων των προ¬ 
μηθειών της ΜΑΡΙΝΟΠΟΥΛΟΣ προς τις θυγατρικές της 
εταιρείες και τους δικαιοδόχους της και 

γ) στην αγορά λιανικής πώλησης καυσίμων. 

33. Όπως προαναφέρθηκε η εταιρεία ΟΚ ΑΝΥΤΙΜΕ 
ΜΑΡΚΕΤ δραστηριοποιείται στην αγορά λιανικής πώλησης 
τροφίμων και ειδών καθημερινής χρήσης (ειδών σούπερ 
μάρκετ) μέσω μικρών τοπικών καταστημάτων διευρυμένου 
ωραρίου. 

34. Επομένως η γνωστοποιηθείσα πράξη οδηγεί σε ορι¬ 
ζόντιες επικαλύψεις μόνο στην αγορά λιανικής πώλησης 
ειδών σούπερ μάρκετ και για το λόγο αυτό δεν θα γίνει 
περαιτέρω ανάλυση στις λοιπές αγορές όπου δραστηρι¬ 
οποιείται η ΜΑΡΙΝΟΠΟΥΛΟΣ. 

35. Σύμφωνα με προηγούμενες αποφάσεις της Ε.Α. [βλ. 
ενδεικτικά τις υπ’ αριθ. 544Λ/ΙΙ/2012,496Λ/Ι/2010,381Λ//2008, 
330Λ//2007, 204/111/2001,194/111/2001,176/111/2001,106/11/1999 


αποφάσεις], η αγορά της λιανικής πώλησης ειδών σούπερ 
μάρκετ διακρίνεται στις εξής κατηγορίες: 

α) στις αλυσίδες καταστημάτων (σούπερ μάρκετ και 
υπερμάρκετ), 

β) στα «εκπτωτικά καταστήματα» (εοίί άίεοουπΐ εΐΟΓθε 
από ΙιαΓά άίεοουπΐ είΟΓβε) και 

γ) στα παραδοσιακά παντοπωλεία. Ο βαθμός υποκατά¬ 
στασης των υπηρεσιών που παρέχουν οι ανωτέρω κατη¬ 
γορίες καταστημάτων διαφοροποιείται κατά περίπτωση 
και εξαρτάται από την περιοχή αναφοράς (αστικές, ημι¬ 
αστικές, αγροτικές περιοχές), διότι οι διαφορετικές ανά¬ 
γκες των κατοίκων διαφορετικών περιοχών οδηγούν και 
σε διαφοροποίηση του τρόπου ζωής και των συνηθειών 
τους ως καταναλωτές. 

36. Σύμφωνα και με την πρακτική της Ευρωπαϊκής 
Επιτροπής (εφεξής Ε.Ε.) [βλ. ενδεικτικά αποφάσεις Ε.Ε. 
ΟΟΜΡ/Μ.459θ-ΡΕ\Λ/Ε/ϋΕΕνΐΤΑ, ΟΟΜΡ/Μ.1221 - ΡΕΪΛ/Ε/ 
ΜΕΙΝΕ, 00ΜΡ/Μ.39Θ5-ΤΕ800-0ΑΒΡΕΡ0ΕΙΡ] η σχετική 
αγορά προϊόντος συνίσταται στην αγορά λιανικής πώ¬ 
λησης διαρκών καταναλωτικών αγαθών μέσω σύγχρονων 
δικτύων λιανικής πώλησης (υπεραγορές, σούπερ μάρκετ, 
εκπτωτικά καταστήματα), εξαιρουμένων λοιπών καταστη¬ 
μάτων λιανικής πώλησης, όπως εξειδικευμένα καταστή¬ 
ματα (αρτοποιεία, κρεοπωλεία, καταστήματα ηλεκτρικών 
συσκευών κ.λπ.), πρατήρια καυσίμων, οαείι από οβιτγ κ.λπ. 
Η δε λιανική πώληση καταναλωτικών αγαθών καθημερινής 
χρήσης περιλαμβάνει πλέον των τροφίμων και τα προϊό¬ 
ντα παντοπωλείου (συγγενή προϊόντα, π.χ. απορρυπαντι¬ 
κά, καλλυντικά κ.λπ.), χωρίς να καταλήγει για τα γνήσια 
προϊόντα μη τροφίμων («προϊόντα εκτός παντοπωλείου») 
για τα οποία αφήνει τον ορισμό ανοιχτό. 

37. Η Ε.Ε. σε προηγούμενες αποφάσεις της [βλ. ενδεικτι¬ 
κά απόφαση Ε.Ε. ΟΟΜΡ/Μ.1221 - ΒΕΝΛ/Ε/ΜΕΙΝΕ] διαιρεί τον 
κλάδο της λιανικής πώλησης τροφίμων από την άποψη 
των δυνητικών αποτελεσμάτων στον ανταγωνισμό, σε 
δύο διακριτές αγορές: 

α) τον κλάδο της διανομής, στον οποίο οι επιχειρήσεις 
λιανικής πώλησης τροφίμων ενεργούν ως προμηθευτές 
των τελικών καταναλωτών και 

β) στον κλάδο του εφοδιασμού («αγορά ζήτησης»), στην 
οποία οι επιχειρήσεις λιανικής πώλησης τροφίμων ενερ¬ 
γούν ως αγοραστές έναντι των παραγωγών των προϊό¬ 
ντων που πωλούνται από τα καταστήματα του λιανικού 
εμπορίου τροφίμων. Στην υπό εξέταση συγκέντρωση, η 
ανωτέρω κατάτμηση της σχετικής αγοράς λιανικής πώλη¬ 
σης ειδών σούπερ μάρκετ, από την άποψη των δυνητικών 
αποτελεσμάτων στον ανταγωνισμό, παρέλκει, καθόσον η 
γνωστοποιηθείσα πράξη δεν εγείρει σημαντικά θέματα 
σε επίπεδο ανταγωνισμού. 

38. Λαμβάνοντας υπόψη τα παραπάνω κρίνεται ότι η 
υπό κρίση υπόθεση αφορά στην αγορά λιανικής πώλησης 
ειδών σούπερ μάρκετ και στην υποαγορά λιανικής πώλη¬ 
σης τροφίμων και ειδών καθημερινής χρήσης. 

111.2 Σχετική Γεωγραφική Αγορά 

39. Λαμβάνοντας υπόψη προηγούμενες αποφάσεις 
της Ε.Ε. [βλ. ενδεικτικά ΐν/Μ.1085 Ρωηηοάθε/Οβίίβυ, 
ΟΟΜΡ/Μ.1221 Ρβννβ/ΜβίηΙ, ΟΟΜΡ/Μ.1684 Οβοοίου γ/ 
ΡΐΌπηοάθε, ΟΟΜΡ/Μ.39Θ5 Τοεοο/Οβιτβίουι·] και της Ε.Α [βλ. 
ενδεικτικά 544Λ/ΙΙ/2012 και 496Λ/Ι/2010], η σχετική γεωγρα¬ 
φική αγορά ορίζεται, για την αγορά λιανικής πώλησης 
ειδών σούπερ μάρκετ, ως εξής: 

α) Κάθε νομός της χώρας, στον οποίο δραστηριοποιού¬ 
νται οι συμμετέχουσες επιχειρήσεις, καθώς και οι όμοροι 
σε αυτόν νομοί, αν ληφθεί ως κριτήριο το αποτέλεσμα 
στον ανταγωνισμό για τον τελικό καταναλωτή. 

β) Το σύνολο της ελληνικής επικράτειας, αν ληιρθεί 
ως κριτήριο το αποτέλεσμα στον ανταγωνισμό για τους 
προμηθευτές των αλυσίδων (βιομηχανίες, βιοτεχνίες, ει¬ 
σαγωγείς), καθόσον η ενίσχυση του δικτύου μιας αλυσί¬ 
δας αυξάνει τον όγκο των αγορών που γίνονται συνολικά 
και κατά συνέπεια τη διαπραγματευτική της δύναμη, την 
επιβολή όρων και ενδεχόμενα τη δημιουργία σχέσεων 
οικονομικής εξάρτησης των προμηθευτών της. 

Σε κάθε περίπτωση, η περαιτέρω οριοθέτηση της γεω¬ 
γραφικής αγοράς στην παρούσα υπόθεση παρέλκει, κα¬ 
θόσον η γνωστοποιηθείσα πράξη δεν εγείρει σημαντικά 
θέματα από απόψεως ανταγωνισμού, όπως αναλύεται και 
κατωτέρω και δεδομένου ότι το αποτέλεσμα της παρού¬ 
σας αξιολόγησης δεν θα διαφοροποιούνταν ως συνέπεια 
του εναλλακτικού ορισμού. 

111.3 Μέγεθος - Μερίδια Αγοράς - Ανταγωνισμός 

40. Στο σύνολο της αγοράς λιανικής πώλησης ει¬ 
δών σούπερ μάρκετ δραστηριοποιείται πλήθος αλυσί¬ 
δων όσο και μεμονωμένων σούπερ μάρκετ. Με βάση τα 
υποβληθέντα στοιχεία τα οποία αφορούσαν στην υπ’ 
αριθ. 5433/27.6.2012 γνωστοποίηση συγκέντρωσης και 
για τα οποία δόθηκε άδεια χρήσης από την εταιρεία 
ΜεπηορουΙοε ΗοΙάίπς δαΗ, το συνολικό μέγεθος σε αξία 
της αγοράς λιανικής πώλησης ειδών σούπερ μάρκετ και 
0330 & οβιτγ, στην ελληνική επικράτεια («οργανωμένο λια¬ 
νεμπόριο») κατά την πενταετία 2007 - 2011 εκτιμάται σε 
[...] εκ. ευρώ, [...] εκ ευρώ, [...] εκ. ευρώ, [...] εκ. ευρώ και [...] 
εκ. ευρώ, αντίστοιχα. 

111.3.1 Αγορά λιανικής πώλησης ειδών σούπερ μάρκετ 

41. Με βάση τα μερίδια αγοράς της ΜΑΡΙΝΟΠΟΥΛΟΣ 
και των ανταγωνιστών της, στην αγορά λιανικής πώλησης 
ειδών σούπερ μάρκετ, στην ελληνική επικράτεια, για το 
2011, εκτιμάται ότι: 

• Η εταιρεία ΜΑΡΙΝΟΠΟΥΛΟΣ κατέχει μερίδιο της τά- 
ξεως του [10-20]%. 

• Οι βασικοί ανταγωνιστές της κατέχουν τα εξής μερί¬ 
δια: Άλφα - Βήτα Βασιλόπουλος Α.Ε. [10-20]%, Σκλαβενίτης 
I. & Σ. Α.Ε.Ε. [10-20]% και Βερόπουλοι Αφοί Α.Ε.Β.Ε. [0-10]%. 

42. Το μερίδιο αγοράς της εταιρείας ΛΙΝΤΛ ΕΛΛΑΣ & 
ΣΙΑ Ο.Ε. για τα έτη 2007-2011, όπως υπολογίστηκε στο 
πλαίσιο της υπ’ αριθ. 5433/27.6.2012 γνωστοποίησης συ¬ 
γκέντρωσης, ανέρχεται σε [...], [...], [...], [...] και [...] αντίστοιχα. 

43. Τα μερίδια αγοράς της εταιρείας ΜΑΡΙΝΟΠΟΥΛΟΣ 
στην αγορά λιανικής πώλησης ειδών σούπερ μάρκετ, σύμ¬ 
φωνα με τα στοιχεία που προσκομίστηκαν στα πλαίσια 
της υπ’ αριθ. 5433/27.6.2012 γνωστοποίησης συγκέντρω¬ 
σης, ανά διοικητική περιφέρεια για το έτος 2011, στην 
ελληνική επικράτεια, παρουσιάζονται στον Πίνακα 5. 


Πίνακας 5: Μερίδια αγοράς ΜΑΡΙΝΟΠΟΥΛΟΣ ανά 
Διοικητική Περιφέρεια, έτος 2011 

Περιφέρειες 

Μερίδιο Αγοράς 
ΜΑΡΙΝΟΠΟΥΛΟΣ 

Ανατολική Μακεδονία και 
Θράκη 

[20-30]% 

Κεντρική Μακεδονία 

[20-30] % 

Δυτική Μακεδονία 

[10-20] % 

Θεσσαλία 

[20-30] % 

Ήπειρος 

[20-30] % 

Ιόνιοι Νήσοι 

[10-20] % 

Δυτική Ελλάδα 

[20-30] % 

Στερεά Ελλάδα 

[10-20] % 


Πελοπόννησος 

[20-30] % 

Αττικής 

[10-20] % 

Βόρειο Αιγαίο 

[0-10] % 

Νότιο Αιγαίο 

[20-30] % 

Κρήτη 

[20-30] % 

Σύνολο χώρας 

[10-20] % 


Πηγή: Εκτιμήσεις της ΜΑΡΙΝΟΠΟΥΛΟΣ 

44. Ειδικότερα, στους νομούς στους οποίους έχει κατα¬ 
στήματα και η εταιρεία ΟΚ ΑΝΥΤΙΜΕ ΜΑΡΚΕΤ, τα μερίδια 
αγοράς της ΜΑΡΙΝΟΠΟΥΛΟΣ ανέρχονται για το έτος 2011 
σε: Ν. Αττικής [10-20]%, Ν. Θεσσαλονίκης [20-30]% και 
Μυτιλήνη [0-10]%. Σε σχετικό ερώτημα της Υπηρεσίας η 
εταιρεία ΜΑΡΙΝΟΠΟΥΛΟΣ διευκρίνισε ότι δεν υπάρχουν 
καταστήματα δπιίΐθ ή ΟβποίουΓ ΕχρΓθ$$ [...]. 

45. Σύμφωνα με τα ανωτέρω προσκομισθέντα στοιχεία, 
οι πωλήσεις της ΜΑΡΙΝΟΠΟΥΛΟΣ προς τα καταστήματα 
δικαιόχρησης του δικτύου της περιλαμβάνονται, βάσει 
και του τρόπου υπολογισμού των επίσημων διαθέσιμων 
στοιχείων, στις λιανικές πωλήσεις της ΜΑΡΙΝΟΠΟΥΛΟΣ 
και ανήλθαν, για το έτος 2011, σε € [...]. Οι πωλήσεις των 
καταστημάτων δικαιόχρησης προς τους τελικούς κατανα¬ 
λωτές, περιλαμβάνονται στο σύνολο των λιανικών πωλή- 
σεων, ωστόσο, αναφορικά με τις ακριβείς πωλήσεις των 
δικαιοδόχων της ΜΑΡΙΝΟΠΟΥΛΟΣ προς τους τελικούς 
καταναλωτές, δεν υπάρχουν επίσημα διαθέσιμα στοιχεία. 

111.3.2 Υποαγορά λιανικής πώλησης τροφίμων και ειδών 
καθημερινής χρήσης 

46. Οσον αφορά στην υποαγορά λιανικής πώλησης τρο¬ 
φίμων και ειδών καθημερινής χρήσης μέσω μικρών τοπι¬ 
κών καταστημάτων, στην οποία δραστηριοποιούνται και 
οι δύο συμμετέχουσες στην υπό εξέταση συγκέντρωση 
επιχειρήσεις, διακρίνονται οι κάτωθι τύποι με τα αντίστοι¬ 
χα μερίδια αγοράς, για το έτος 2011: 


Πίνακας 6: Τύποι καταστημάτων και μερίδια αγοράς, 
έτους 2011 

Τύποι καταστημάτων 

Αριθμός 

Μερίδια 

αγοράς 

Παντοπωλεία 

[...] 

[20-30] % 

Φούρνοι-ζαχαροπλαστεία 

[...] 

[20-30] % 

Περίπτερα 

[...] 

[20-30] % 

Ειδικά καταστήματα 

[...] 

[10-20] % 

Γ αλακτοκομικά 

[...] 

[0-10] % 

Καπνός 

[...] 

[0-10] % 

Κάβες 

[...] 

[0-10] % 


Πηγή: Γνωστοποιούντο μέρη - Πανόραμα Ελληνικών 
5υρθπτΐ3ΐ·|<θΐ 

47. Στην εν λόγω υποαγορά, η εταιρεία ΜΑΡΙΝΟΠΟΥΛΟΣ 
δραστηριοποιείται μέσω των καταστημάτων ΟβιτοίουΓ 
Εχρΐθ55 και δητιίΐβ τα οποία ανέρχονται σε [...] καταστήμα¬ 
τα (ήτοι [...] ιδιόκτητα υπό το σήμα ΟβποίουΓ ΕχρΓβ$$, [...] 
ίΓβηοάώθ υπό το σήμα ΟβιτβΙουΓ Εχρωεε και [...] ίΓ3ηοΙιΐ3θ 
υπό το σήμα δπιίΐβ). Το μερίδιο αγοράς της ΜΑΡΙΝΟ- 
ΠΟΥΛΟΣ στην εν λόγω υποαγορά ανέρχεται σε ποσοστό 
[0-10]% ήτοι [0-10]% στο Ν. Αττικής, [0-10]% στο Ν. Θεσ¬ 
σαλονίκης και [0-10]% στην υπόλοιπη Ελλάδα. 

48. Όπως προαναφέρθηκε τα καταστήματα της εταιρεί¬ 
ας ΟΚ ΑΝΥΤΙΜΕ ΜΑΡΚΕΤ, ανήκουν στον τύπο του παντο¬ 
πωλείου και σε αυτόν των γαλακτοκομικών προϊόντων. Τα 

καταστήματα που δραστηριοποιούνται στη συγκεκριμένη 
υποαγορά συμπεριλαμβανομένου των καταστημάτων της 
ως άνω εταιρείας ανέρχονται σε [...]. Σύμφωνα με τα γνω¬ 
στοποιούντο μέρη, τα καταστήματα αυτά ανήκουν μεν στο 
γενικότερο ανταγωνιστικό περιβάλλον της εταιρείας ΟΚ 
ΑΝΥΤΙΜΕ ΜΑΒΚΕΤ, αλλά δεν αποτελούν άμεσους αντα¬ 
γωνιστές της, καθώς δεν είναι οργανωμένα σε δίκτυο, με 
κοινό Ιχαηά παιτίθ. Υπό την έννοια αυτή τα γνωστοποι¬ 
ούντο μέρη αναφέρουν ότι το μερίδιο της ΟΚ ΑΝΥΤΙΜΕ 
ΜΑΡΚΕΤ θα μπορούσε να οριοθετηθεί για το έτος 2011 
στο [0-10]%, ήτοι [0-10]% στο Ν. Αττικής, [0-10]% στο Ν. 
Θεσσαλονίκης και [0-10]% στη Μυτιλήνη. 

111.4 Επηρεαζόμενες αγορές - Αξιολόγηση της υπό κρίση 
πράξης 

49. Από τα προσκομισθέντα στοιχεία προκύπτει ότι 
στην αγορά λιανικής πώλησης ειδών σούπερ μάρκετ, σε 
29 Νομούς και 7 Νησιά η ΜΑΡΙΝΟΠΟΥΛΟΣ έχει μερίδια 
τα οποία ξεπερνούν το 15%, δηλαδή, το όριο που τίθεται 
για το χαρακτηρισμό μιας αγοράς ως επηρεαζόμενης. 
Ομοίως στο σύνολο της ελληνικής επικράτειας το μερίδιο 
αγοράς της ΜΑΡΙΝΟΠΟΥΛΟΣ ύψους [10-20]% για το έτος 
2011 είναι μεγαλύτερο του 15%. Ειδικότερα, στους νομούς 
στους οποίους έχει καταστήματα και η εταιρεία ΟΚ ΑΝΥ- 
ΤΙΜΕ ΜΑΒΚΕΤ, τα μερίδια αγοράς της ΜΑΡΙΝΟΠΟΥΛΟΣ 
ανέρχονται για το έτος 2011 σε: Ν. Αττικής [10-20]%, Ν. 
Θεσσαλονίκης [20-30]% και Μυτιλήνη [0-10]%. 

50. Οι αγορές των νομών και νησιών, καθώς και το σύ¬ 
νολο της ελληνικής επικράτειας όπου το μερίδιο αγοράς 
της ΜΑΡΙΝΟΠΟΥΛΟΣ είναι μεγαλύτερο του ορίου του 
15%, δεν μπορούν να θεωρηθούν επηρεαζόμενες αγορές, 
καθώς τα εν λόγω μερίδια δεν προκύπτουν από τη συ¬ 
νένωση μεριδίων στο πλαίσιο της συγκέντρωσης, αλλά 
αποτελούν τα μερίδια αγοράς της ΜΑΡΙΝΟΠΟΥΛΟΣ στη 
συγκεκριμένη αγορά πριν από την πραγματοποίηση αυ¬ 
τής, ενώ δεν θα αυξηθούν σημαντικά στην περίπτωση που 
αθροισθούν και τα μερίδια της ΟΚ ΑΝΥΤΙΜΕ ΜΑΒΚΕΤ τα 
οποία ανέρχονται σε [0-10]% στο Ν. Αττικής, [0-10]% στο 
Ν. Θεσσαλονίκης, [0-10]% στη Μυτιλήνη και [0-10]% στο 
σύνολο της ελληνικής επικράτειας. 

51. Το μερίδιο αγοράς της εταιρίας ΜΑΡΙΝΟΠΟΥΛΟΣ 
στην υποαγορά λιανικής πώλησης τροφίμων και ειδών 
καθημερινής χρήσης μέσω μικρών τοπικών καταστημάτων, 
όπου δραστηριοποιούνται και οι δύο συμμετέχουσες επι¬ 
χειρήσεις ανέρχεται σε ποσοστό [0-10]% ήτοι [0-10]% στο 
Ν. Αττικής, [0-10]% στο Ν. Θεσσαλονίκης και [0-10]% στην 
υπόλοιπη Ελλάδα. Το μερίδιο αγοράς της εταιρείας ΟΚ 
ΑΝΥΤΙΜΕ ΜΑΒΚΕΤ στην εν λόγω αγορά στο σύνολο της 
ελληνικής επικράτειας ανήλθε το 2011 σε [0-10]%, ενώ στις 
περιοχές στις οποίες δραστηριοποιείται τα μερίδια αγο¬ 
ράς της διαμορφώθηκαν ως εξής: [0-10]% στο Ν. Αττικής, 
[0-10]% στο Ν. Θεσσαλονίκης και [0-10]% στη Μυτιλήνη. 

52. Ειδικότερα, οι αγορές του Ν. Αττικής, Ν. Θεσσα¬ 
λονίκης και Μυτιλήνης, στις οποίες έχουν καταστήματα 
και η ΜΑΡΙΝΟΠΟΥΛΟΣ και η ΟΚ ΑΝΥΤΙΜΕ ΜΑΒΚΕΤ, δεν 
μπορούν να θεωρηθούν επηρεαζόμενες αγορές, λόγω του 
χαμηλού συνολικού μεριδίου των δύο επιχειρήσεων στις 
εν λόγω αγορές. Συγκεκριμένα, το άθροισμα των μεριδίων 
ισούται στο Ν. Αττικής με [0-10]%, στο Ν. Θεσσαλονίκης 
με [0-10]% και στη Μυτιλήνη με [0-10]%, μερίδια τα οποία 
υπολείπονται σημαντικά του 15%. 

53. Η εξέταση του κλάδου εφοδιασμού παρέλκει στην 
υπό κρίση υπόθεση, δεδομένου ότι λόγω του μικρού μεγέ¬ 
θους της εταιρείας - στόχου οι συνθήκες ανταγωνισμού 
στον εν λόγω κλάδο δεν φαίνεται να μεταβάλλονται ση¬ 
μαντικά ως αποτέλεσμα της συναλλαγής. 


IV. ΝΟΜΙΚΗ ΕΚΤΙΜΗΣΗ 

ΐν.1 Συγκέντρωση δια εξαγοράς ή εισόδου νέου μετόχου 

54. Σύμφωνα με το άρθρο 5 παρ. 2 εδ. β) του Ν. 3959/ 
2011, όπως ισχύει, συγκέντρωση θεωρείται ότι υπάρχει 
όταν προκύπτει μόνιμη μεταβολή του ελέγχου από την 
απόκτηση, από ένα ή περισσότερα πρόσωπα που ελέγ¬ 
χουν ήδη τουλάχιστον μία επιχείρηση ή από μία ή πε¬ 
ρισσότερες επιχειρήσεις, άμεσα ή έμμεσα, με την αγορά 
τίτλων ή στοιχείων του ενεργητικού, με σύμβαση ή με άλ¬ 
λον τρόπο, ελέγχου στο σύνολο ή σε τμήματα μιας ή πε¬ 
ρισσότερων άλλων επιχειρήσεων. Το νομοθετικό πλαίσιο 
περί συγκεντρώσεων, επομένως, δεν αφορά τις πράξεις 
που επιφέρουν προσωρινή μόνο μεταβολή του ελέγχου. 

55. Μόνιμη μεταβολή του ελέγχου μπορεί να προκύπτει 
ακόμη και στις περιπτώσεις που οι συμφωνίες προβλέ¬ 
πουν ορισμένη καταληκτική ημερομηνία, αν το καλυπτό¬ 
μενο χρονικό διάστημα είναι αρκετά μεγάλο ώστε να 
οδηγεί σε μόνιμη μεταβολή του ελέγχου των συμμετε- 
χουσών επιχειρήσεων. Έχει θεωρηθεί σχετικά ότι στις 
περιπτώσεις που οι συμφωνίες (μετόχων) προβλέπουν συ¬ 
γκεκριμένη διάρκεια ισχύος και αυτή είναι αρκετά μεγάλη, 
τότε επέρχεται μόνιμη μεταβολή ελέγχου [βλ. ενδεικτικά 
ΟΟΜΡ/Μ.2632 - Οθυΐεοίΐθ Βαίιη/ΕΟΤ ΙπίθΓηαΙίοηαΙ/υπίίβό 
Οοροίε/ύν της 11ης Φεβρουάριου 2002 όπου θεωρήθηκε 
επαρκές το διάστημα 8 ετών], 

56. Συγκέντρωση υπό την έννοια των ανωτέρω διατάξε¬ 
ων δύναται να επέλθει κατά κύριο λόγο με δύο τρόπους: 
(α) είτε με τη συγχώνευση δύο ή περισσοτέρων προηγου¬ 
μένως ανεξάρτητων επιχειρήσεων και (β) είτε, όπως εν 
προκειμένω, με την απόκτηση του ελέγχου στο σύνολο 
ή σε τμήματα μιας ή περισσοτέρων άλλων επιχειρήσεων. 

57. Εξάλλου, κατά το άρθρο 5 παρ. 3 του Ν. 3959/2011: 
«Για την εφαρμογή του παρόντος νόμου, ο έλεγχος απορ¬ 
ρέει από δικαιώματα, συμβάσεις ή άλλα μέσα, τα οποία, 
είτε μεμονωμένα είτε από κοινού με άλλα, λαμβανομένων 
υπόψη των σχετικών πραγματικών ή νομικών συνθηκών, 
παρέχουν τη δυνατότητα καθοριστικής επίδρασης στη 
δραστηριότητα μιας επιχείρησης, και ιδίως από: 

α) δικαιώματα κυριότητας ή επικαρπίας επί του συνόλου 
ή μέρους των περιουσιακών στοιχείων της επιχείρησης, 

β) δικαιώματα ή συμβάσεις που παρέχουν δυνατότητα 
καθοριστικής επίδρασης στη σύνθεση, στις συσκέψεις ή 
στις αποφάσεις των οργάνων μιας επιχείρησης». 

58. Συνεπώς, η έννοια του ελέγχου ορίζεται ως η δυ¬ 
νατότητα καθοριστικού επηρεασμού της δραστηριότητας 
μιας επιχείρησης και ως εκ τούτου δεν είναι αναγκαίο να 
αποδειχθεί ότι ο καθοριστικός επηρεασμός ασκείται πράγ¬ 
ματι ή ότι θα ασκηθεί στο μέλλον. Πάντως, η δυνατότητα 
επηρεασμού πρέπει να είναι πραγματική. Το κατά πόσον μια 
πράξη οδηγεί σε απόκτηση ελέγχου εξαρτάται από ορισμέ¬ 
να νομικά και/ή πραγματικά στοιχεία (όο [υΓβ/όο ίαοΐο). Το 
πλέον σύνηθες μέσο απόκτησης ελέγχου είναι η απόκτηση 
μετοχών, ενδεχομένως σε συνδυασμό με τη συμφωνία των 
μετόχων, σε περίπτωση κοινού ελέγχου, όπως στην υπό 
κρίση υπόθεση, ή η απόκτηση στοιχείων ενεργητικού. 

59. Η αύξηση του αριθμού των ελεγχόντων μετόχων 
αποτελεί μεταβολή στην ποιότητα του ελέγχου και επο¬ 
μένως θεωρείται πράξη συγκέντρωσης που χρήζει γνω¬ 
στοποίησης, εάν η είσοδος ενός ή περισσοτέρων ελεγχό- 
ντων μετόχων συνεπάγεται μετατροπή του αποκλειστικού 
ελέγχου σε κοινό έλεγχο. Η καθοριστική επιρροή που 
ασκείται από ένα μέτοχο διαφέρει ουσιωδώς από την 
αποφασιστική επιρροή που ασκείται από πολλούς, δε¬ 
δομένου ότι στην τελευταία περίπτωση οι από κοινού 
ελέγχοντας μέτοχοι πρέπει να λάβουν υπόψη τους τα 

ενδεχομένως διαφορετικά συμφέροντα του άλλου ή των 
άλλων μερών και να συνεργάζονται με αυτά σε μόνιμη 
βάση [βλ. ενδεικτικά και υπόθεση ΙΝ//Μ023 - ΙΩΙ/Τίοχίάθ, 
της 28ης Νοεμβρίου 1990]. 

60. Κοινός έλεγχος αποκτάται όταν δύο ή περισσότε¬ 
ρες επιχειρήσεις ή πρόσωπα έχουν τη δυνατότητα να 
ασκούν αποφασιστική επιρροή σε μια άλλη επιχείρηση 
[βλ. αποφάσεις Ε.Α. 506Λ/Ι/2010, 382Λ//2008]. Ως αποφα¬ 
σιστική επιρροή με την έννοια αυτή νοείται, κατά κανό¬ 
να, η εξουσία αναστολής ενεργειών που καθορίζουν την 
εμπορική στρατηγική συμπεριφορά μιας επιχείρησης [βλ. 
αποφάσεις Ε.Α. 382Λ//2008, 390Λ//2008, 506Λ/Ι/2010], 

61. Ο κοινός έλεγχος μπορεί να έχει τη μορφή: 

1) είτε της ύπαρξης ίσων δικαιωμάτων ψήφου ή εκπρο¬ 
σώπησης στα όργανα λήψης αποφάσεων, 

2) είτε της κοινής άσκησης δικαιωμάτων ψήφου από 
δύο ή περισσότερους μετόχους ή εταίρους, ο καθένας 
από τους οποίους έχει μειοψηφική συμμετοχή, εφόσον 
οι μειοψηφικές αυτές συμμετοχές, υπολογιζόμενες όλες 
μαζί, σχηματίζουν πλειοψηφία δικαιωμάτων ψήφου, οι δε 
κάτοχοί τους θα ενεργούν πάντοτε από κοινού κατά την 
άσκηση δικαιωμάτων ψήφων τους, πράγμα που μπορεί 
να προκύπτει είτε από πραγματική δεσμευτική συμφωνία, 
είτε από τα πράγματα, όπως π.χ. όταν υπάρχουν ισχυρά 
κοινά συμφέροντα μεταξύ των μειοψηφούντων μετόχων ή 
εταίρων (προηγούμενη ύπαρξη δεσμών μεταξύ τους, από¬ 
κτηση συμμετοχών μέσω συντονισμένων ενεργειών, κ.λπ.) 
με αποτέλεσμα να μην μπορούν να ενεργήσουν ο ένας 
εναντίον του άλλου κατά την άσκηση των δικαιωμάτων 
τους όσον αφορά στην κοινή επιχείρηση, 

3) είτε της ύπαρξης δικαιωμάτων αρνησικυρίας, με την 
έννοια ότι απαιτείται η σύμφωνη γνώμη συγκεκριμένου με¬ 
τόχου ή εταίρου ή κατά περίπτωση, του (των) εκπροσώπου 
(ων) του στα όργανα διοίκησης για τη λήψη αποφάσεων 
σε σημαντικά θέματα, όπως ο διορισμός της διοίκησης, η 
έγκριση του προϋπολογισμού, το επιχειρηματικό πρόγραμ¬ 
μα ή οι επενδύσεις ή άλλα θέματα που είναι σημαντικά στα 
πλαίσια της συγκεκριμένης σχετικής αγοράς της κοινής 
επιχείρησης. Αυτά τα δικαιώματα αρνησικυρίας μπορεί να 
προβλέπονται στο καταστατικό της κοινής επιχείρησης ή 
σε συμφωνία μεταξύ των επιχειρήσεων ή προσώπων που 
ασκούν τον κοινό έλεγχο (εάβΓοΙιοΙάθΓε’ βρΓΟοηηθηί). 

62. Τα ως άνω δικαιώματα αρνησικυρίας τα οποία συνή¬ 
θως συνεπάγονται κοινό έλεγχο αφορούν αποφάσεις και 
θέματα, όπως ο προϋπολογισμός (όυάρθί), το επιχειρημα¬ 
τικό πρόγραμμα (άυείηβεε ρΙαπ), σημαντικές επενδύσεις 
(ππ3]ογ ίπνβείπηθηΐε) ή διορισμός των ανώτερων διοικητικών 
στελεχών [βλ. και απόφαση ΠΕΚ της 8.3.1995, υπόθεση 
Τ-2/93, Αιγ Ργβποθ κατά Επιτροπής, σκ. 64-65, απόφαση 
Ε.Ε Μ.10-ΩΟΠ39Γ3/ΙΟΕΑ, της 30.5.1991, σκ. 6, απόφαση Ε.Ε. 
Μ.409-ΑΒΒ/ΒΕΝΑΙΙ1-Τ ΑΙΙΤΟΜΑΤΙΟΝ, της 9.3.1994, σκ. 6], 
Ωστόσο, για την απόκτηση κοινού ελέγχου δεν απαιτεί¬ 
ται να έχουν οι εν λόγω επιχειρήσεις εξουσία άσκησης 
αποφασιστικής επιρροής στην καθημερινή λειτουργία της 
επιχείρησης-στόχου. Το κρίσιμο στοιχείο είναι τα δικαιώ¬ 
ματα αρνησικυρίας να παρέχουν επαρκείς δυνατότητες 
στις ιδρυτικές επιχειρήσεις, ώστε να ασκούν την εν λόγω 
επιρροή όσον αφορά στην στρατηγική επιχειρησιακή συ¬ 
μπεριφορά της κοινής επιχείρησης. 

V.2. Η μεταβολή του ελέγχου στην υπό κρίση συγκέ¬ 
ντρωση 

63. Πριν την πραγματοποίηση της υπό εξέταση συγκέ¬ 
ντρωσης τα φυσικά πρόσωπα-μέτοχοι της εταιρείας ΟΚ 
ΑΝΥΤΙΜΕ ΜΑΠΚΕΤ [...] (τα οποία έχουν στενή συγγενική 
σχέση, κόρη-πατέρας-γαμπρός και θεωρείται ότι ενεργούν 


και αποφασίζουν συλλογικά στα καταστατικά όργανα της 
επιχείρησης) κατείχαν συνολικά [...] του μετοχικού κεφα¬ 
λαίου της εταιρείας ΟΚ ΑΝΥΤΙΜΕ ΜΑΒΚΕΤ και τον έλεγχο 
της ως άνω εταιρείας. Η εταιρεία ΜΑΡΙΝΟΠΟΥΛΟΣ, με 
ποσοστό μετοχικής συμμετοχής [...] δεν κατείχε δικαιώ¬ 
ματα κυριότητας ή επικαρπίας στοιχείων του ενεργητικού 
ή άλλα δικαιώματα ή συμβάσεις που της παρείχαν τη 
δυνατότητα καθοριστικής επίδρασης στη δραστηριότητα 
της επιχείρησης ΟΚ ΑΝΥΤΙΜΕ ΜΑΒΚΕΤ με την έννοια του 
άρθρου 5 παρ. 3 του Ν. 3959/2011, ώστε να συμμετάσχει 
στην άσκηση του ελέγχου της εν λόγω επιχείρησης. 

64. Η απόκτηση κοινού ελέγχου της επιχείρησης ΟΚ 
ΑΝΥΤΙΜΕ ΜΑΒΚΕΤ από την εταιρεία ΜΑΡΙΝΟΠΟΥΛΟΣ - 
δηλαδή η διατήρηση ελέγχου από τα μέλη της οικογέ¬ 
νειας [...] (οι οποίοι στην από 18.9.2012 Συμφωνία Μετό¬ 
χων ονομάζονται «Λοιποί Μέτοχοι») παρά το γεγονός 
της απόκτησης της πλειοψηφίας ([...]) των μετοχών της 
επιχείρησης ΟΚ ΑΝΥΤΙΜΕ ΜΑΒΚΕΤ από την εταιρεία ΜΑ- 
ΡΙΝΟΠΟΥΛΟΣ - προκύπτει από το πλέγμα διατάξεων που 
περιέχονται στη Συμφωνία Μετόχων, σε συνδυασμό με 
την τροποποίηση του Καταστατικού της επιχείρησης- 
στόχου, η οποία αποφασίσθηκε από την έκτακτη Γενική 
Συνέλευση των μετόχων που έλαβε χώρα την ίδια ημέρα. 

65. Πιο συγκεκριμένα, σύμφωνα με την υποβληθείσα 
γνωστοποίηση, μετά την ολοκλήρωση της υπό κρίση συ¬ 
γκέντρωσης ο έλεγχος επί της επιχείρησης-στόχος θα 
ασκείται από κοινού από τους ανωτέρω μετόχους ως 
εξής: Η εταιρεία ΟΚ ΑΝΥΤΙΜΕ ΜΑΒΚΕΤ θα διοικείται από 
[...]μελές Διοικητικό Συμβούλιο με [...] θητεία. Η εταιρεία 
ΜΑΡΙΝΟΠΟΥΛΟΣ θα δικαιούται να διορίζει ή/και να ανα¬ 
καλεί ελεύθερα και κατά την απόλυτη κρίση της [...] του 
Διοικητικού Συμβουλίου, ενώ οι Λοιποί Μέτοχοι θα δικαιού¬ 
νται να διορίζουν ή/και να ανακαλούν [...] του Διοικητικού 
Συμβουλίου, στους οποίους συμπεριλαμβάνεται και [...]. 
Επιπρόσθετα, η εταιρεία ΜΑΡΙΝΟΠΟΥΛΟΣ θα δικαιούται 
να προσλαμβάνει και να παύει ελεύθερα και κατά την 
απόλυτη κρίση και διακριτική της ευχέρεια και τον [...] 
της εταιρείας. Η οικογένεια [...] θα συνεχίσει να ασκεί [...] 
των υποθέσεων της επιχείρησης ΟΚ ΑΝΥΤΙΜΕ ΜΑΒΚΕΤ 
αλλά μέχρι [...], ωστόσο η διοίκηση της επιχείρησης ιδίως 
αναφορικά με θέματα στρατηγικής σημασίας [...] καθώς 
και η λήψη αποφάσεων για οικονομικές συναλλαγές αξίας 
άνω [...] ανατίθεται στην εταιρεία ΜΑΡΙΝΟΠΟΥΛΟΣ από 
κοινού με την οικογένεια [...], δεδομένου ότι απαιτείται 
έγκριση/συναπόφαση αμφοτέρων των μερών και έκαστο 
μέρος έχει δικαίωμα αρνησικυρίας επί των στρατηγικών 
επιχειρησιακών αποφάσεων. 

66. Επισημαίνεται ότι στη συγκεκριμένη υπόθεση δεν 
είναι αναγκαίο να ελεγχθεί εάν πληρούται το κριτήριο 
του άρθρου 5 παρ. 5 του Ν. 3959/2011 (περί του εάν η 
κοινή επιχείρηση που προκύπτει μετά τη συγκέντρωση 
είναι συμπραξιακού ή συγκεντρωτικού χαρακτήρα). Και 
τούτο διότι η νέα απόκτηση ελέγχου μεταβάλει μεν την 
ελεγχόμενη επιχείρηση σε κοινή επιχείρηση (]οίη1 νσπΙυΓθ), 
αλλά δεν υφίσταται «δημιουργία» κοινής επιχείρησης δια 
της συστάσεως μίας νέας επιχειρήσεως ούτε δια της συ¬ 
νεισφοράς στοιχείων ενεργητικού από τα μέρη, τα οποία 
προηγουμένως τους ανήκαν ατομικά. Η μεταβολή της 
ποιότητας του ελέγχου, επομένως, αρκεί για να στοιχειο¬ 
θετήσει μία δομική αλλαγή στην αγορά (παρ. 86, 91-92 της 
Κωδικοποιημένης Ανακοίνωσης της Ε.Ε). Στην υπό κρίση, 
δηλαδή, υπόθεση δια της γνωστοποιηθείσας πράξεως 
δεν συστήνεται νέα επιχείρηση από δύο προηγουμένως 
ανεξάρτητες επιχειρήσεις, ώστε να έχουμε εφαρμογή της 
διάταξης 5 παρ. 5 του Ν. 3959/2011. 

ν.3. Προσήκουσα γνωστοποίηση 

67. Η υπό κρίση συγκέντρωση γνωστοποιήθηκε εμπρόθε¬ 
σμα στην Υπηρεσία, ήτοι εντός 30 ημερών από τη σύναψη 
της συμφωνίας που εξασφαλίζει τον έλεγχο κατά τα ορι¬ 
ζόμενα στο άρθρο 6 παρ. 1 του Ν. 3959/2011, δεδομένου 
ότι οι πράξεις με τις οποίες αποφασίστηκε η υπό κρίση 
απόκτηση κοινού ελέγχου (Συμφωνία Μετόχων και έκτα¬ 
κτη Γενική Συνέλευση των μετόχων, η οποία αποφάσισε 
την τροποποίηση του Καταστατικού της ΟΚ ΑΝΥΤΙΜΕ 
ΜΑΒΚΕΤ) έλαβαν χώρα την 18.9.2012. Εν συνεχεία την 
1.10.2012, τα γνωστοποιούντο μέρη προσκόμισαν στη Γ.Δ.Α. 
την υπ’ αριθ. 7567 ορθή επανάληψη της αρχικής γνωστο¬ 
ποίησης συγκέντρωσης, έχοντας τροποποιήσει την ως 
άνω γνωστοποίηση ως προς το καθεστώς ιδιοκτησίας και 
ελέγχου της εταιρείας ΟΚ ΑΝΥΤΙΜΕ ΜΑΒΚΕΤ. 

Σημειώνεται ότι η ΕΑ επιφυλάσσεται να εξετάσει κατά 
πόσον τηρήθηκε από τα γνωστοποιούντο μέρη η υποχρέ¬ 
ωση του άρθρου 9 παρ. 1 του Ν. 3959/2011, όπως ισχύει, 
περί αναστολής πραγματοποίησης της συγκέντρωσης. 

ν.4. Αξιολόγηση συγκέντρωσης 

68. Σύμφωνα με το άρθρο 8 παρ. 3 του Ν. 3959/2011, αν 
διαπιστωθεί ότι η γνωστοποιηθείσα συγκέντρωση, παρό- 
τι εμπίπτει στο πεδίο εφαρμογής του παρόντος νόμου, 
δεν προκαλεί σοβαρές αμφιβολίες ως προς το συμβατό 
αυτής με τις απαιτήσεις λειτουργίας του ανταγωνισμού 
στις επί μέρους αγορές στις οποίες αφορά, η Επιτροπή 
Ανταγωνισμού, με απόφασή της που εκδίδεται μέσα σε 
ένα μήνα από τη γνωστοποίηση, εγκρίνει τη συγκέντρωση. 

69. Η υπό κρίση συγκέντρωση υπάγεται στις «οριζό¬ 
ντιες συγκεντρώσεις», ήτοι συγκεντρώσεις, στις οποίες 
συμμετέχουν επιχειρήσεις που αποτελούν πραγματικούς 
ή δυνητικούς ανταγωνιστές στην ίδια σχετική αγορά. Μια 
συγκέντρωση ενδέχεται να εμποδίσει σημαντικά τον απο¬ 
τελεσματικό ανταγωνισμό καταργώντας τις ανταγωνιστι¬ 
κές πιέσεις σε μία ή περισσότερες επιχειρήσεις, οι οποίες 
ως εκ τούτου θα έχουν αυξημένη ισχύ στη σχετική αγορά 
χωρίς να καταφύγουν σε συντονισμό της συμπεριφοράς 
τους (επιπτώσεις μη συντονισμένης συμπεριφοράς). 

70. Κατά την ανάλυση των στοιχείων του φακέλου γνωστο¬ 
ποίησης διαπιστώθηκε ότι οι συμμετέχουσες στην υπό κρίση 
συγκέντρωση επιχειρήσεις δραστηριοποιούνται μεν στις ίδιες 
σχετικές αγορές προϊόντος, εντούτοις δεν εγείρονται ζητήματα 
από άποψη δικαίου ανταγωνισμού, όπως αύξηση των μεριδίων 
αγοράς και βαθμού συγκέντρωσης στις ως άνω αγορές. 

71. Ειδικότερα, η υπό κρίση πράξη δεν επηρεάζει τις συν¬ 
θήκες ανταγωνισμού ούτε στην ελληνική επικράτεια ούτε 
στις επιμέρους γεωγραφικές αγορές, όπου λαμβάνει χώρα, 
δεδομένου ότι πρόκειται μόνο για μεταβολή της δομής 
(της ποιότητας) του ελέγχου της επιχείρησης-στόχου, η 
οποία ήδη δραστηριοποιείται στην Ελλάδα έχοντας μέ¬ 
χρι σήμερα στην αγορά λιανικής πώλησης ειδών σούπερ 
μάρκετ και ειδικότερα στην υποαγορά λιανικής πώλησης 
τροφίμων και ειδών καθημερινής χρήσης μερίδιο το οποίο 
είναι μικρότερο του [0-10]% τόσο στην ελληνική επικράτεια 
[0-10]%, όσο και στις επιμέρους γεωγραφικές αγορές όπου 
δραστηριοποιείται ([0-10]% στο Ν. Αττικής, [0-10]% στο 
Ν. Θεσσαλονίκης και [0-10]% στη Μυτιλήνη). Εκτιμάται δε 
ότι με την έγκριση της υπό εξέταση συγκέντρωσης δεν 
θα υπάρξει συγκέντρωση στον εν λόγω κλάδο που θα 
μπορούσε να οδηγήσει σε μονοπωλιακές ή ολιγοπωλιακές 
συνθήκες, δεδομένου ότι και μετά την άθροιση των μερι¬ 
δίων αγοράς της αποκτώσας εταιρείας και της επιχείρη- 
σης-στόχου τόσο στην ευρύτερη αγορά λιανικής πώλησης 
ειδών σούπερ μάρκετ όσο και στην υποαγορά λιανικής 
πώλησης τροφίμων και ειδών καθημερινής χρήσης (ήτοι, 


μερίδια στην ευρύτερη αγορά αντίστοιχα [10-20]% και [0- 
10]% στην ελληνική επικράτεια, [10-20]% και [0-10]% στο Ν. 
Αττικής, [20-30]% και [0-10]% στο Ν. Θεσσαλονίκης, [0-10]% 
και [0-10]% στη Μυτιλήνη και μερίδια στη συγκεκριμένη 
υποαγορά [0-10]% και [0-10]% στην ελληνική επικράτεια, 
[0-10]% και [0-10]% στο Ν. Αττικής, [0-10]% και [0-10]% 
στο Ν. Θεσσαλονίκης, [0-10]% και [0-10]% στη Μυτιλήνη) 
δεν προκύπτει σημαντική αύξηση και σε καμία περίπτωση 
δεν οδηγεί σε δημιουργία ή ενίσχυση δεσπόζουσας θέσης. 

72. Η διατήρηση της παρουσίας της ΟΚ ΑΝΥΤΙΜΕ ΜΑΒΚΕΤ 
έστω και υπό άλλη δομή (ποιότητα) ελέγχου (κοινός πλέον 
έλεγχος από την αποκτώσα εταιρεία ΜΑΡΙΝΟΠΟΥΛΟΣ και 
την οικογένεια [...]),συμβάλει στην ενίσχυση και πάντως δεν 
περιορίζει σε καμία περίπτωση τον υφιστάμενο ανταγω¬ 
νισμό στην ελληνική επικράτεια, καθώς η ΟΚ ΑΝΥΤΙΜΕ 
ΜΑΒΚΕΤ, παρά τα σοβαρά οικονομικά προβλήματα που 
αντιμετωπίζει, παραμένει ως ανταγωνιστής στην ελληνική 
αγορά και δεν οδηγείται σε έξοδο από αυτήν. Αλλωστε, 
από τα στοιχεία του φακέλου προκύπτει ότι η εν λόγω συ¬ 
γκέντρωση ουσιαστικά αποτελεί καθοριστικό παράγοντα 
για την ίδια την επιβίωση της επιχείρησης ΟΚ ΑΝΥΤΙΜΕ 
ΜΑΒΚΕΤ στην ελληνική επικράτεια. 

73. Περαιτέρω, οι εταιρίες στις οποίες συμμετέχουν 
τόσο η ΟΚ ΑΝΥΤΙΜΕ ΜΑΒΚΕΤ όσο και οι υφιστάμενοι 
μέτοχοι της εταιρείας έχουν αμελητέο μερίδιο στις σχε¬ 
τικές αγορές (ήτοι της λιανικής πώλησης ειδών σούπερ 
μάρκετ και της λιανικής πώλησης τροφίμων και ειδών 
καθημερινής χρήσης). 

74. Σημειώνεται, εν κατακλείδι, ότι η εξεταζόμενη συγκέ¬ 
ντρωση δεν αναμένεται να δημιουργήσει σημαντικά εμπό¬ 
δια στις ανωτέρω αγορές, δεδομένου ότι το ποσοστό αύ¬ 
ξησης του μεριδίου αγοράς της ΟΚ ΑΝΥΤΙΜΕ ΜΑΒΚΕΤ εξ 
αυτής είναι μηδενικό, ο πραγματικός και δυνητικός αντα¬ 
γωνισμός είναι, όπως προαναφέρθηκε, υπαρκτός (τόσο 
από τοπικές επιχειρήσεις όσο και από μεγάλες αλυσίδες) 
και μάλιστα σημαντικός (ύπαρξη ανταγωνιστικών πιέσεων 
από τη δραστηριοποίηση των λοιπών ανταγωνιστών στις 
επιμέρους αγορές πλην ελάχιστων πιθανών εξαιρέσεων 
σε μικρές τοπικές αγορές και στενή υποκατάσταση μετα¬ 
ξύ των προϊόντων των συμμετεχουσών επιχειρήσεων και 
των ανταγωνιστών τους), ενώ δεν προκύπτουν ιδιαίτερα 
νομικά ή πραγματικά εμπόδια εισόδου στην αγορά, αλλά 
αντίθετα οι προμηθευτές και οι καταναλωτές προκύπτει 
ότι έχουν εναλλακτικές δυνατότητες επιλογής. Συνεπώς, η 
εξεταζόμενη συγκέντρωση δεν αναμένεται να επηρεάσει 
αισθητά τον ανταγωνισμό ή να δημιουργήσει σημαντικό 
περιορισμό του ανταγωνισμού. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού σε Ολομέλεια ομόφωνα 
εγκρίνει τη γνωστοποιηθείσα, βάσει του άρθρου 6 παρ. 
1 του Ν. 3959/2011, όπως ισχύει, συγκέντρωση μέσω της 
αύξησης της συμμετοχής της εταιρείας ΜΑΡΙΝΟΠΟΥΛΟΣ 
ΑΝΩΝΥΜΗ ΕΤΑΙΡΕΙΑ ΓΕΝΙΚΟΥ ΕΜΠΟΡΙΟΥ στο μετοχικό 
κεφάλαιο της επιχείρησης με την επωνυμία ΟΚ ΑΝΥΤΙΜΕ 
ΜΑΒΚΕΤ ΑΝΩΝΥΜΗ ΠΡΟΜΗΘΕΥΤΙΚΗ ΕΤΑΙΡΕΙΑ από [...] σε 
[...], σύμφωνα με τα προβλεπόμενα στο άρθρο 8 παρ. 3 του 
ιδίου νόμου, δεδομένου ότι η εν λόγω συγκέντρωση, δεν 
φαίνεται να έχει τη δυνατότητα να περιορίσει σημαντικά 
τον ανταγωνισμό στις σχετικές αγορές στις οποίες αφορά. 

Η απόφαση εκδόθηκε την 7η Δεκεμβρίου 2012. 

Η απόφαση να δημοσιευθεί στην Εφημερίδα της Κυ- 
βερνήσεως. 



Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 

